Lilly Bergmann

Lilly Catharine Bergmann (født 20. januar 1883 i Christiania, død 18. juli 1969 i Asker) var en norsk skuespiller.

Lilly Bergmann var datter av grosserer Hans Brynildsen Thomsen og Maria Theresia Jensen. Hun ble i 1906 gift med skuespiller, regissør og teatersjef Karl Bergmann (1882–1964). Ekteskapet ble oppløst.

Lilly Bergmann fikk 19. oktober 1909 sin debut på Den Nationale Scene i Bergen som Lady Chiltern i Den ideale Ægtemand av Oscar Wilde. Hun fikk sin såkalte annen debut i 1910 som Bolette i Ibsens Fruen fra havet, og om hennes innsats i stykket ble det blant annet sagt at «Hun har en sikker og naturlig, litt tør, replik og hendes spil virket kultiveret».

Lilly Bergmann var ansatt ved Den Nationale Scene i perioden 1910–1921, og før hun forflyttet seg til Stavanger Teater i 1921, da ektemannen var blitt teatersjef der.

Roller i utvalg 
 Lady Chiltern i Den ideale Ægtemand av Oscar Wilde (Den Nationale Scene, 1909)
 Bolette i Ibsens Fruen fra havet (Den Nationale Scene, 1910)
 Kirsten Ramm i Kampen av Karl Bergmann (Den Nationale Scene, 1911)
 Dronning Dorothea i Kong Christiern og Dyveke av Astrid Bonge Petersen (Den Nationale Scene, 1912)
 Rosalie i Fata Morgana av Ernst Vajda (Den Nationale Scene, 1916)
 Ida Frandsen i Tyrannens Fald av Svend Rindom (Stavanger Teater, 1921)
 Fyrstinden av Odolien i operetten Prinsesse Olala av Bernauer, Schanzer & Gilbert (Stavanger Teater, 1923)
 Lady Elisabeth Pennybroke i Ungkarlens datter av H. V. Esmond (Stavanger Teater, 1924)
 Ane i Geografi og Kærlighed av Bjørnstjerne Bjørnson (Den Nationale Scene, 1926)

Kilder

Referanser

Eksterne lenker 
 

Norske skuespillere
Personer fra Oslo